24/07/2019 | Administración LocalMunicipal
Valdoviño
Anuncio sobre comisión informativas Concello Valdoviño

O Pleno do Concello de Valdoviño celebrada sesión de carácter extraordinario en data 1 de xullo de 2019, para organización municipal adoptou acordo relativo a creación, composición e funcionamento das comisións informativas coa aprobación de proposta de Alcaldía do seguinte contido: “Considerando que é inherente ao sistema democrático que o goberno dos Concellos sexa ostentado pola maioría natural pero conxugando este principio se fose posible coa participación de todas as forzas políticas en todos os órganos colexiados. Sendo un principio do bo goberno que aquel que ten a responsabilidade de gobernar debe de estructurar á adminsitración e polo tanto os órganos decisorios e consultivos da forma más idónea para a defensa dos intereses xerais intentando que exista unha maior participación dos representantes políticos tanto nas tareas de goberno coa finalidade de lograr unha eficacia na súa actuación con economía de medios persoais e materiais, coma no traslado da información e consulta ós grupos municipais sempre que se considere necesaria por parte desta Alcaldía. Polo tanto e a efectos de dar cumprimento o disposto no artigo 38 do ROF e diposicións concordantes popoño o Pleno para a súa aprobación se procede a seguinte PRIMEIRO.- Crear as seguintes Comisións informativas de cáracter permanente:.- Comisión Especial de Contas de existencia preceptiva segundo o artigo 116 da Lei 7/1985 de 2 de abril acordando o seu carácter permanente que terá como cometido o informe das contas da Corporación, especialmente as anuais do Presuposto; supervisión de todas as contas municipais; informe das reclamacións, reparos e observacións que se formularan ás contas durante a súa exposición ó público e emisión de ditames sobre calquera asunto de orde económico, cando o solicitara a Alcaldía, o Pleno ou a Xunta de Goberno.- Comisión informativa de Planificación Territorial e Xestión Administrativa.- Terá como cometido a planificación urbanística, en todos os seus niveis, coordinación da redacción do planeamento xeral o réxime do solo, ordenanza de uso e todo o relacionado coa actividade urbanística municipal, control sobre o cumprimento da normativa en instalacións nocivas, perigosas ou molestas; protección, conservación e xestión dos recursos medioambientais, tanto naturais coma culturais do término municipal,; todo tipo de actuacións de desenvolvemento económico, encamiñadas aos sectores produtivos, industriais e de comercio, terá coma cometido o informe de asuntos relativos a contribucións e impostos, taxas e arbitrios, a ingresos municipais; operacións de crédito e, en xeral, todo o relacioando coa facenda municipal, sen prexuízo das atribucións específicas da Comisión especial de Contas; así como o fomento de actividades e promoción de instrumentos de desenvolvemento local; fomento das actividades deportivas municipais, así coma outras materias que non sexan competencia doutra comisión e estean relacionadas coas anteriores. Así coma a xestión de deportes no municipio.- Comisión informativa de Educación, Cultura, Xuventude, Servizos Sociais, Sanidade e Turismo.- Terá como cometido a relación cos centros educativos, coas asociacións, coa participación vecinal, o relacionado coas exposicións, museos, arquivos, biblioteca e toda clase de actividades culturais, promoción da Xuventude, desenvolvemento e control dos programas sanitarios públicos dentro das competencias municipais, control sobor da calidade dos elementos medioambientais e de consumo, planificación e seguimento da atención social a persoas con especiais dificultades económicas e doutra natureza do benestar social, promoción, fomento e oferta de todo tipo de actividades turísticas, así coma outras materias que non sexan competencia doutra comisión e estean relacionadas coas anteriores.- Comisión informativa de Obras e Servizos.- Terá como cometido o desenvolvemento de programas e planes de obras públicas do municipio, o mantemento e conservación de infraestructuras e de servizos, e de mantemento e conservación de espazos naturais, así coma outras materias que non sexan competencia doutra comisión e estean relacionadas coas anteriores. En aplicación do artigo 125 do ROF cada Comisión informativa estará integrada por nove membros: CATRO representantes do PSdeG-PSOE máis o Sr. Alcalde, DOUS representantes do PP, UN representante do grupo municipal de CENVAL e un representante do BNG. Debendo os grupos citados dar a asdscrición concreta dos membros, que en representación de cada grupo van formar parte das Comisión no prazo de tres días hábiles dende a data de celebración do Pleno no que se aprobe a constitución e composición da citada Comisión mediante escrito do voceiro do grupo municipal dirixido ao Alcalde e do que se dará conta no primeiro Pleno que se celebre; podendose designar un suplente por cada titular. A periodiciade das Comisiones Informativas ordinarias; será mensual, o xoves da semana anterior á celebración do Pleno Ordinario, e sempre que fora necesaria a súa celebración tanto para a deliberación dos asuntos do Pleno ou para a información ós Grupos. En todo o non previsto neste acordo estarase ao disposto na normativa de aplicación. SEGUNDO.- A Presidencia das Comisións informativas corresponderá o Sr. Alcalde. En casos de ausencia do Sr. Alcalde, poderá presidir a Comisión Informativa o Delegado da Área. TERCEIRO.- Facultar a Sr. Alcalde-Presidente para todos aqueles actos que sexan necesarios para a execución do presente acordo.” O que se fai público para xeral coñecemento e aos efectos oportunos. Valdoviño, 18 de xullo de 2019 O Alcalde Alberto González Fernández